ai4bharat/Pralekha huggingface dataset:
மனித வள மேம்பாட்டு அமைச்சகம்
கொவிட்-19 ஊரடங்கின் போது டிஜிட்டல் கற்றல் அதிகரிப்பு
மத்தியப் பல்கலைக்கழகங்கள், ஐஐடிக்கள், ஐஐஐடிக்கள், என்ஐடிக்கள், ஐஐஎஸ்இஆர்கள் போன்ற உயர் கல்வி நிறுவனங்களின் 50 முதல் 65 சதவீத மாணவர்கள் மின்னணு கற்றல் வடிவத்தில் படிப்புகளைத் தொடர்ந்து வருகின்றனர். இணையத் தொடர்பு, இதர தேவையான டிஜிடல் உள்கட்டமைப்பு இல்லாமை பல விதத்தில் மின்னணு கற்றலில் தடையாக உள்ளது.
இந்தப் பிரச்சினையை ஓரளவுக்கு சமாளிக்கும் வகையில், ஆசிரியர்கள் ஸ்லைடுகள் அல்லது கையால் எழுதப்பட்ட குறிப்புகளைக் கொண்டும், பதிவு செய்யப்பட்ட உரைகள் மூலமும், நேரடி ஒளிபரப்பு வாயிலாகவும் பாடம் நடத்தி வருகின்றனர். இதன் மூலம், கட்டமைப்பு நிச்சயமாகக் கிடைக்காத மாணவர்கள் குறைந்தபட்ச அளவுக்கு இவற்றை அணுக முடியும். பதிவு செய்யப்பட்ட உரைகள் மாணவர்களுக்கு கிடைப்பதன் மூலம் கட்டமைப்பு இல்லாத நிலை பெரும் தடையாக இருக்கவில்லை. இது தவிர பல உறுப்பினர்கள், ஆன்லைன் உரையாடல் வழியாக மாணவர்களின் கேள்விகள் மற்றும் சந்தேகங்களுக்கு பதிலும், விளக்கமும் அளித்து வருகின்றனர்.
மார்ச் 23, 2020 முதல், மத்திய மனிதவள மேம்பாட்டு அமைச்சகத்தின் பல்வேறு மின்னணு கற்றல் தளங்களை இதுவரை இல்லாத அளவுக்கு 1.4 கோடிக்கும் அதிகமானோர் அணுகியுள்ளதைக் காணமுடிகிறது. நேற்று வரை, தேசிய ஆன்லைன் கல்வி தளமான சுவயம், 2.5 லட்சம் தடவை அணுகப்பட்டுள்ளது. இது, மார்ச் மாதம் கடைசி வாரத்தில் இருந்ததைப் போல  ஐந்து மடங்காகும். சுவயம் தளத்தில் கிடைக்கும் 574 படிப்புகளுக்கு ஏற்கனவே, 26 லட்சம் கற்பவர்கள் பதிவு செய்துள்ளதற்கு கூடுதலாக, இது உள்ளது. இதுபோல, சுவயம் பிரபா டிடிஎச் அலைவரிசைகளை தினசரி சுமார் 59,000 பேர் பார்த்து வருகின்றனர். ஊரடங்கு தொடங்கியதிலிருந்து, 6.8 லட்சத்துக்கும் கூடுதலானோர் இதைக் கண்டுள்ளனர்.
அமைச்சகம் மற்றும் அதன் கீழ் இயங்கும் அமைப்புகளும் இதர டிஜிட்டல் முயற்சிகளை மேற்கொண்டுள்ளன. நேற்று ஒரே நாளில் மட்டும், தேசிய டிஜிட்டல் நூலகம் சுமார் 1,60,804 முறை அணுகப்பட்டுள்ளது. முன்பு தினசரி 22000 தடவையாக இருந்த அணுக்கம், ஊரடங்கு காலத்தில் 14,51,886ஆக அதிகரித்துள்ளது.
கணினி மற்றும் இணையம் இல்லாத ஏராளமான மாணவர்களுக்கு தொலைக்காட்சி மூலம் கற்றலை அமைச்சகம் அளித்து வருகிறது என மத்திய மனிதவள மேம்பாட்டு அமைச்சர் திரு. ரமேஷ் பொக்ரியால் கூறியுள்ளார். சுவயம் பிரபா குழுமத்தின் 32 டிடிஎச் சேனல்கள், ஜிசாட்-15 செயற்கைக்கோள் வழியாக, என்பிடிஇஎல், ஐஐடிக்கள், யுஜிசி, சிஇசி, ஐஜிஎன்ஓயு, என்சிஇஆர்டி, என்ஐஓஎஸ் ஆகியவற்றின் உயர்தரம் வாய்ந்த கல்வி நிகழ்ச்சிகளை 24 மணி நேரமும் ஒளிபரப்பிவருகின்றன என்று அவர் மேலும் தெரிவித்துள்ளார்.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.37 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 4,23,087 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 26,449 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,919 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,77,068 என அதிகரித்துள்ளது.
கடந்த 24 மணி நேரத்தில் 1,542 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.89 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,27,207 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868678
நுகர்வோர் நலன், உணவு மற்றும் பொது விநியோகம் அமைச்சகம்
பழைய சரக்குகளின் மீது ஜிஎஸ்டி நடைமுறைக்கு வந்ததற்கு பின் உள்ள அதன் விலையை அச்சடித்த
ஜிஎஸ்டி நடைமுறைக்கு வந்ததினால் அதன் நடைமுறைக்கு முன்னே பெட்டியில் அடைக்கப்பட்ட பொருள்களின் விலை மாற்றப்பட வேண்டிய அவசியம் உள்ள நிலை சில பொருள்களைப் பொருத்த வரைத் தேவைப்படுகிறது. அரசுத்துறை விதித்துள்ள கட்டளைப்படி முன்னரே கட்டப்பட்டபொருள் உற்பத்தியாளர்கள்/ கட்டுபவர்கள்/ இறக்குமதி செய்பவர்கள் திருத்தப்பட்ட சில்லறை பொருள்களின் விற்பனை விலையை இரப்பர் முத்திரை இட்டோ அல்லது விலை குறிக்கப்பட்டுள்ள ஸ்டிக்கர்களை ஒட்டியோ அல்லது ஆன்லைன் அச்சிடல் மூலமோ, எப்படிமுடியுமோ அவ்வாறே , உற்பத்திசெய்யப்பட்டுள்ள விற்கப்படாத சரக்கு/ கட்டப்பட்டுள்ளது/ ஜூலை 1 2017 க்கு முன் இறக்குமதி செய்யப்பட்டுள்ளது ஆகியவற்றின் மீது எம் ஆர்பி விலையுடன் திருத்தப்பட்ட விலையும் மூன்று மாதங்களுக்கு 30 செப்டம்பர் 2017 வரையிலும் குறிக்கப்படவேண்டும். மீதமுள்ள கட்டும் பொருள்கள் அட்டைக்காகிதம் போன்றவை தேவையான திருத்தங்களை அவற்றின் மீது இட்டு 30 செப்டமபர் 2017 வரைபயன்படுத்தலாம்.
மேலும், இந்த ஆலோசனைக் குறிப்பைப் பார்க்கவும், சில்லறை விற்பனை விலையை குறைக்கும்போது ஒரு ஸ்டிக்கர் திருத்தப்பட்ட குறைவான எம்ஆர்பி  பதிக்கப்படுவது உற்பத்தியாளர் அல்லது கட்டுபவர் எம் ஆர்பி குறித்து அவர்களது வெளிப்படுத்தல் லேபல்களை திருந்திய விலை லேபல் மறைக்கக்கூடாது. ஆகையால் திருத்தப்பட்ட சில்லறை விற்பனை விலை முன்னரே கட்டப்பட்டுள்ள பொருள்களின் மீது இரப்பர் முத்திரை அல்லது ஸ்டிக்கர் ஒட்டுதல் அல்லது ஆன்லைன் அச்சிடல் ஆகியவற்றின் மூலம் வெளிப்படுத்துவது அனுமதிக்கப்பட்டுள்ளது. ஏனெனில் ஜிஎஸ்டி நடைமுறைக்கு வந்துள்ளதால் சில்லறை விற்பனை விலை மாற்றப்பட அல்லது திருத்தப்பட வேண்டியுள்ளது அவசியமாகிறது.
இந்தத் தகவல் மத்திய இணை அமைச்சர் நுகர்வோர் நலம், உணவு மற்றும் பொதுவினியோகம் திரு சி.ஆர். சௌத்தரி இராஜ்ய சபை கேள்வி ஒன்றுக்கு எழுத்து மூலம் இன்று அளித்த பதிலில் தெரிவித்துள்ளார்.
நீர்வளத் துறை அமைச்சகம்
நாட்டின் 91 பெரிய நீர்த்தேக்கங்களில் தண்ணீர் இருப்பு நிலைமை 9 சதவீதம் அதிகரித்துள்ளது.
2018 ஜூலை 26-ந் தேதி முடிவடைந்த வாரத்தில் நாட்டின் 91 பெரிய நீர்த்தேக்கங்களில் உள்ள நீரின் அளவு 63.333 பி.சி.எம். ஆகும். இது இந்த நீர்த்தேக்கங்களின் மொத்த சேமிப்புத் திறனில் 41 சதவீதமாகும். 2018 ஜூலை 19-ந் தேதி முடிவடைந்த வாரத்தில் இந்த சதவீத அளவு 32 சதவீதமாக இருந்தது. சென்ற ஆண்டு இதே வாரத்தின் முடிவில் இருந்த மொத்த நீரின் அளவுடன் ஒப்பிடுகையில் 2018 ஜூலை 26-ந் தேதி முடிவடைந்த வாரத்தில் நீரின் இருப்பு நிலை 113 சதவீதமாகும். கடந்த 10 ஆண்டுகளின் இதே காலத்தின் தொடர்புடைய நீர் இருப்பு சராசரி நிலையை ஒப்பிடுகையில் இது 116 சதவீதமாகும்.
இந்த 91 நீர்த்தேக்கங்களின் மொத்த தண்ணீர் சேமிக்கும் அளவு 161.993 பி.சி.எம். ஆகும். இந்த அளவு நாடெங்கும் உருவாக்கப்பட்டுள்ள நீர் சேமிப்பு மொத்த அளவான 257.812 பி.சி.எம். உடன் ஒப்பிடுகையில் 63 சதவீதமாகும். இந்த 91 நீர்த்தேக்கங்களில் 37-ல் மொத்தம் 60 மெகாவாட் உற்பத்தி திறன் கொண்ட நீர் மின்சக்தி உற்பத்தி நிலையங்கள் செயல்பட்டு வருகின்றன.
தென் மண்டலத்தில் நீர் இருப்பு நிலவரம்:
தென் மண்டலத்தில் தமிழ்நாடு, ஆந்திரப் பிரதேசம், தெலங்கானா, ஆந்திரப் பிரதேசம் மற்றும் தெலங்கானா , கர்நாடகா, கேரளா ஆகிய மாநிலங்கள் அடங்கியுள்ளன. இந்த மண்டலத்தில் மத்திய நீர் ஆணையத்தின் கண்காணிப்பின் கீழ் வரும் 31 நீர்த்தேக்கங்களின் மொத்த தண்ணீர் கொள்ளளவு 51.59 பி.சி.எம். ஆகும். தற்போது இந்த நீர்த்தேக்கங்களில் 29.79 பி.சி.எம். தண்ணீர் இருப்பில் உள்ளது. இது இவற்றின் மொத்த கொள்ளளவில் 58 சதவீதமாகும். சென்ற ஆண்டு இதே காலத்தில் இந்த நீர்த்தேக்கங்களில் இருந்த மொத்த தண்ணீருடன் ஒப்பிடுகையில் இது 25 சதவீதமாகும். கடந்த 10 ஆண்டு கால சராசரி நீர் இருப்பு நிலவரத்துடன் ஒப்பிடுகையில் இன்றைய நீர் இருப்பு 35 சதவீதமாகும். எனவே நடப்பு ஆண்டில் தண்ணீர் இருப்பு கடந்த 10 ஆண்டுகள் சராசரியை விட அதிகமானது ஆகும். மேலும் சென்ற ஆண்டு இதேகாலத்தில் இந்த நீர்த்தேக்கங்களில் இருந்த நீரின் அளவுடன் ஒப்பிடுகையில் தற்போதைய நீர் இருப்பு கூடுதலாகவே உள்ளது.
இதே காலத்தில் சென்ற ஆண்டு நீர் இருப்பு நிலைமையுடன் ஒப்பிடுகையில் தற்போது ஒடிசா, திரிபுரா, மகாராஷ்டிரா, சத்தீஸ்கர், ஆந்திரப் பிரதேசம் மற்றும் தெலங்கானா  ஆந்திரப் பிரதேசம், தெலங்கான, கர்நாடகா, கேரளா, தமிழ்நாடு ஆகியவற்றில் தண்ணீர் இருப்பு நிலை சிறப்பாகவே உள்ளது. ஆனால் இமாச்சல் பிரதேசம், பஞ்சாப், ராஜஸ்தான், ஜார்க்கண்ட், மேற்கு வங்கம், குஜராத், உத்தராகண்ட், உத்தரப் பிரதேசம், மத்திய பிரதேசம் ஆகியவற்றில் தற்போதைய இருப்பு நிலை சென்ற ஆண்டு இதே காலத்தில் இருந்ததை விட குறைவாகும்.
(Visitor Counter : 129
கலாசாரத்துறை அமைச்சகம்
வெற்றியை பழக்கமாகக் கொண்டுள்ளார் பி.வி.சிந்து
டோக்கியோ ஒலிம்பிக்ஸ்-2020 போட்டியில் வரலாற்றுச் சிறப்புமிக்க சாதனையைப் படைத்த இந்தியாவின் புகழ்பெற்ற பேட்மிண்டன் வீராங்கனை பி.வி சிந்துவின் பெயர் ஒவ்வொரு வீட்டிலும் ஒலிக்கிறது. ஒலிம்பிக் போட்டிகளில் அடுத்தடுத்த பதக்கங்களை வென்ற முதல் இந்திய வீராங்கனை என்ற பெருமையையும் அவர் பெற்றுள்ளார்.
ஒலிம்பிக் போட்டியில் தனது ஆட்டத்தினால் அனைவரையும் வெகுவாகக் கவர்ந்த சிந்து, இந்தியாவிற்குத் திரும்பியதும் பிரதமர் திரு நரேந்திர மோடிக்கு தமது பூப்பந்து மட்டையை பரிசாக அளித்தார். பிரதமருக்கு வழங்கப்பட்ட பரிசுகளின் மின்னணு ஏலம் நடைபெற்று வருவது அனைவரும் அறிந்ததே. இந்த அன்பளிப்புகளுள் சிந்துவின் பூப்பந்து மட்டையும் இடம்பெற்றுள்ளது. செப்டம்பர் 17-ஆம் தேதி தொடங்கிய மின்னணு ஏலம், அக்டோபர் 7 வரை நடைபெறும். www.pmmementos.gov.in என்ற இணையதளத்தில் நடைபெறும் ஏலத்தில் நீங்களும் கலந்து கொள்ளலாம். சிந்துவின் பூப்பந்து மட்டையின் அடிப்படை விலை ரூ. 80 லட்சமாக நிர்ணயிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1759157
உள்துறை அமைச்சகம்
2020-ஆம் ஆண்டு: சிறந்த புலனாய்வுக்கான மத்திய உள்துறை அமைச்சரின் பதக்கங்கள் அறிவிப்பு – தமிழ்நாட்டைச் சேர்ந்த 6 பேருக்கு விருது
2020-ஆம் ஆண்டுக்கான, “சிறந்த புலனாய்வுக்கான மத்திய உள்துறை அமைச்சரின் பதக்கம்”, அகில இந்திய அளவில் 121 காவல்துறை அலுவலர்களுக்கு அறிவிக்கப்பட்டுள்ளது. இதில், தமிழ்நாட்டைச் சேர்ந்த காவல் துறை ஆய்வாளர்கள், திருமதி ஜி. ஜான்சி ராணி, திருமதி எம்.கவிதா, திருமதி ஏ.பொன்னம்மாள், திருமதி சி.சந்திரகலா, திருமதி ஏ.கலா மற்றும் காவல்துறை துணை ஆய்வாளர் திரு டி.வினோத் குமார் ஆகிய ஆறு பேர் விருது பெறுகிறார்கள். புதுச்சேரியைச் சேர்ந்த காவல்துறை ஆய்வாளர் திரு ஏ. கண்ணனும் விருது பெறுகிறார்.
“சிறந்த புலனாய்வுக்கான மத்திய உள்துறை அமைச்சரின் பதக்கம்”, குற்றப் புலனாய்வில் சிறந்த செயல்திறனை ஊக்குவிக்கும் நோக்கத்தோடு, 2018-ஆம் ஆண்டில் நிறுவப்பட்டது. புலனாய்வில் சிறந்து விளங்கும் அதிகாரிகளுக்கு அங்கீகாரம் அளிப்பதற்காக இது வழங்கப்படுகிறது.
மத்தியப் புலனாய்வு நிறுவனத்தைச்  சேர்ந்த 15 அலுவலர்களுக்கும், மத்தியப்பிரதேசம் மற்றும் மகாராஷ்ட்டிரா காவல் துறையைச் சேர்ந்த தலா பத்து பேருக்கும், உத்தரப்பிரதேச காவல்துறையைச் சேர்ந்த எட்டு பேருக்கும், கேரளா மற்றும் மேற்கு வங்காள காவல் துறைகளைச் சேர்ந்த தலா ஏழு பேருக்கும், பிற மாநிலங்கள், யூனியன் பிரதேசங்களைச் சேர்ந்த மற்றவர்களுக்கும் இந்த விருதுகள் அறிவிக்கப்பட்டுள்ளன. இதில் தமிழ்நாட்டைச் சேர்ந்த ஐந்து பேர் உட்பட, 21 பெண் காவல் துறை அதிகாரிகள் விருது பெறுவது குறிப்பிடத்தக்கது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஏற்றுமதியை அதிகரிக்க பொருள் போக்குவரத்து செலவைக் கட்டுப்படுத்த திரு. நிதின் கட்கரி வலியுறுத்தல்
“பொருள் போக்குவரத்துக்கு ஆகும் செலவைக் குறைப்பதன் மூலம் நாட்டின் ஏற்றுமதியை குறிப்பிடத் தக்க அளவு மேம்படுத்தும்” என்று மத்திய சாலைப் போக்குவரத்து, நெடுஞ்சாலைகள், கப்பல் போக்குவரத்து, நீர்வளம், நதிநீர் மேம்பாடு மற்றும் கங்கை புதுப்பிப்புத் துறை அமைச்சர் திரு. நிதின் கட்கரி கூறினார்.
“சாலைகளை மேம்படுத்துவதிலும், போக்குவரத்து நெரிசலைக் குறைப்பதிலும், போக்குவரத்துக்கு மாற்று எரிபொருள் குறித்து அரசு கவனம் செலுத்தி வருகிறது” என்றும் அமைச்சர் திரு. கட்கரி குறிப்பிட்டார்.
இந்தியாவின் பொருள் போக்குவரத்து, காப்பீட்டுத் தேவைகள் மற்றும் பொருள்கிடங்குத் தொழில் அவற்றின் வாடிக்கையாளர்கள் குறித்த கூட்டு ஆய்வு அறிக்கையை தில்லியில் இன்று  வெளியிட்ட அமைச்சர் திரு. நிதின் கட்கரி, “நாட்டுக்குத் தேவையான சிக்கனமான எரிபொருளான பயோ எத்னால் தேவை குறித்து எனது அமைச்சகம் அறிந்திருக்கிறது. மொத்தம் 300 கோடி லிட்டர் எத்தனால் உற்பத்தி செய்வதற்கான வாய்ப்பு இருக்கிறது” என்று குறிப்பிட்டார்.
நிதி அமைச்சகம்
ஜி20- கூட்டமைப்பின் இரண்டாவது நிதி கட்டமைப்பு பணிக்குழு கூட்டம் தமிழ்நாட்டின் சென்னையில் 2023, மார்ச் 24,25-ஆம் தேதிகளில் நடக்கிறது
இந்தியாவின் ஜி20 தலைமைத்துவத்தின் கீழ் இரண்டாவது நிதி தொடர்பான கட்டமைப்பு பணிக்குழு கூட்டம் தமிழ்நாட்டின் சென்னையில் 2023, மார்ச் 24,25-ஆம் தேதிகளில் நடக்கிறது. மத்திய அரசின் நிதி அமைச்சகத்தின் தலைமைப் பொருளாதார ஆலோசகர் திரு வி அனந்த நாகேஸ்வரன் மற்றும் இங்கிலாந்து நிதித்துறையின் தலைமைப் பொருளாதார ஆலோசகர் திருமதி கிளாரி லொம்பார்டெலி இணைந்து இக்கூட்டத்துக்கு தலைமை வகிக்க உள்ளனர். 20 உறுப்புநாடுகள், சிறப்பு அழைப்பாளர்களாக அழைக்கப்பட்டுள்ள நாடுகள், பல்வேறு சர்வதேச மற்றும் மண்டல அமைப்புகளைச் சேர்ந்த 80க்கும் மேற்பட்ட பிரதிநிதிகள் இக்கூட்டத்தில் பங்கேற்க உள்ளனர்.
ஜி20 கட்டமைப்பு பணிக்குழுக் கூட்டமானது மேக்ரோ பொருளாதாரப் பிரச்சனைகளுக்கு முக்கியத்துவம் அளிக்கிறது. இந்தியாவின் 2023, ஜி20 தலைமைத்துவமானது, உணவு, எரிசக்தி, பாதுகாப்பின்மை, பருவநிலை மாற்றம், நிதிப்பரிமாற்ற பாதைகள் போன்றவைகள் மீது இந்தக் குழு அதிக கவனம் செலுத்தும். சென்னையில் நடைபெற உள்ள ஜி20 கட்டமைப்பு பணிக்குழுக் கூட்டத்தில் மேற்கூறிய பிரச்சனைகள் சம்பந்தமாக உறுப்பினர்கள் தங்களது கொள்கை முடிவு சார்ந்த அனுபவங்களை எடுத்துரைப்பர். ஜி20 கட்டமைப்பு பணிக்குழுக் கூட்டத்தில் விவாதிக்கப்பட்ட முக்கிய அம்சங்கள் குறித்த தகவல்களை வரும் ஏப்ரல் 12-13 தேதிகளில் வாஷிங்டன் டிசியில் ஜி20 நிதியமைச்சர்கள் மற்றும் மத்திய வங்கி ஆளுநர்கள் கூட்டத்தில் தெரியப்படுத்துவர்.
இந்த ஜி20 கட்டமைப்பு பணிக்குழுக் கூட்டத்திற்கு முன்னேற்பாட்டு நடவடிக்கையின் கீழ், மார்ச் 16, 2023 முதல் ரிசர்வ் வங்கி பல்வேறு நிகழ்வுகளை நடத்துவதன் மூலம் ஜி20 விவாதங்களை முழுமையாக்கி, மக்கள் நலன் சார்ந்த வகையில் ஏற்படுத்தி வருகிறது. 2023, மார்ச் 23ம் தேதி நடைபெறும் நிகழ்ச்சியில் சென்னை ஐஐடி பேராசிரியர்கள் மற்றும் மாணவர்கள் மத்தியில் ஜி20 நாடுகளுக்கு இந்தியாவின் தலைமைத்துவம் 2023 –ல் இந்தியா மற்றும் உலக நாடுகளுக்கான சிறப்பு கவனத்தின் பிரதிபலிப்புகள் என்ற தலைப்பில் தலைமை பொருளாதார ஆலோசகர் டாக்டர் அனந்த நாகேஸ்வரன் உரையாற்றுகிறார்.
ஜி20 கட்டமைப்புப் பணிக்குழுக் கூட்டத்தின் ஒரு பகுதியாக பருவ நிலை மாறுபாடு மீதான மேக்ரோ பொருளாதாரத்தின் தாக்கங்கள் மற்றும் நிதி பரிமாற்ற பாதைகள் என்ற தலைப்பில் 2023 மார்ச் 25ம் தேதி விவாதம் நடைபெற உள்ளது. இந்த விவாதம், சிஓபி 28-க்கு தலைமை வகிக்கும் ஐக்கிய அரபு அமீரகத்தின் ஒருங்கிணைப்புடன் நடத்தப்படுகிறது.
இந்த நிகழ்ச்சியில் கலந்து கொள்ளும் வெளிநாட்டு பிரதிநிதிகளுக்கு அறுசுவை இரவு விருந்து வழங்கப்படும். இதில் தமிழ்நாட்டின் தொன்மைவாய்ந்த கலாச்சாரம் மற்றும் பாரம்பரிய சுவையுடன் கூடிய விதவிதமான உணவு வகைகளை ருசிக்கும் வாய்ப்பு வெளிநாட்டு பிரதிநிதிகளுக்கு கிடைக்கும்.
பாதுகாப்பு அமைச்சகம்
போர் வெற்றி பொன்விழா கொண்டாட்டத்தின் ஒரு பகுதியாக இந்திய போர் வீரர்கள் மற்றும் வங்க தேசத்தின் விடுதலை வீரர்களுடன் பாதுகாப்பு அமைச்சர் திரு ராஜ்நாத் சிங் உரையாடினார்
1971 போரில் இந்தியா பெற்ற வெற்றியின் 50 ஆண்டுகளை குறிக்கும் போர் வெற்றி பொன்விழா கொண்டாட்டத்தின் ஒரு பகுதியாக இந்திய போர் வீரர்கள் மற்றும் வங்க தேசத்தின் விடுதலை வீரர்களுடன் பாதுகாப்பு அமைச்சர் திரு ராஜ்நாத் சிங் 2021 டிசம்பர் 14 அன்று உரையாடினார்.
இந்த வெற்றியை உலக வரலாற்றில் மிக முக்கியமான நிகழ்வுகளில் ஒன்றாகவும், அநீதிக்கு எதிரான நீதியின் வெற்றி என்றும் கூறிய திரு ராஜ்நாத் சிங், சாமானிய மக்கள் மீதான அட்டூழியங்களுக்கு எதிராகப் போராடிய போர் மனிதநேயத்தின் மீதான இந்தியாவின் அர்ப்பணிப்பைக் காட்டுகிறது என்றார்.
வரலாற்று வெற்றியை உறுதி செய்த இந்திய ராணுவ வீரர்களான ஜெனரல்  சாம் மானெக்ஷா, லெப்டினன்ட் ஜெனரல் ஜக்ஜித் சிங் அரோரா , லெப்டினன்ட் ஜெனரல் ஜே.எஃப்.ஆர் ஜேக்கப் மற்றும் ஏர் மார்ஷல் இட்ரிஸ் ஹசன் லத்தீஃப் மற்றும் பலரை அவர் நினைவு கூர்ந்தார்.
“இந்த மாவீரர்களில் இந்துக்கள், இசுலாமியர்கள், பார்சிகள், சீக்கியர்கள் மற்றும் ஒரு யூதர் ஆகியோர் அடங்குவர். அனைத்து மதங்களுக்கும் சமமான மரியாதை அளிப்பதில் இந்தியாவின் உறுதியான நம்பிக்கைக்கு இது ஒரு சான்றாகும், ”என்று அவர் கூறினார்.
வங்கதேசத்தின் முதல் ஜனாதிபதி பங்கபந்து ஷேக் முஜிபுர்-ரஹ்மானுக்கு அமைச்சர் அஞ்சலி செலுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1781417
ஊரக வளர்ச்சி அமைச்சகம்
பிரதம மந்திரி கிராம சாலைகள் திட்டம் 1, 2 மற்றும் இடதுசாரி தீவிரவாதத்தால் பாதிக்கப்பட்ட பகுதிகளுக்கு சாலை இணைப்புத் திட்டம் ஆகியவை தொடர மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், பிரதம மந்திரி கிராம சாலைகள் திட்டம் 1 மற்றும்
2-ன் கீழ் எஞ்சியுள்ள சாலை மற்றும் பாலப்பணிகளை முடிப்பதற்காக 2022 செப்டம்பர் வரை நீட்டிக்கும் மத்திய ஊரக வளர்ச்சி அமைச்சகத்தின் ஊரக வளர்ச்சித் துறையின் கருத்துருவுக்கு ஒப்புதல் வழங்கப்பட்டுள்ளது. மேலும் இடதுசாரி தீவிரவாதத்தால் பாதிக்கப்பட்ட பகுதிகளில் சாலை இணைப்புத் திட்டத்தை 2023 ஆம் ஆண்டு மார்ச் வரை நீட்டிக்கவும் ஒப்புதல் அளிக்கப்பட்டுள்ளது.
பிரதம மந்திரி கிராம சாலைகள் திட்டம் 1, சமவெளியில் 500-க்கும் மேற்பட்ட மக்கள் தொகைக் கொண்டப் பகுதிகள் மற்றும் வடகிழக்கு மற்றும் இமயமலைப் பகுதி மாநிலங்களில் 250-க்கும் மேற்பட்ட மக்கள் தொகைக் கொண்ட குடியிருப்புப் பகுதிகளில் சாலை வசதி அமைக்க வகை செய்கிறது. மொத்தம் 1,84,444 குடியிருப்புகளில் 2,432 குடியிருப்புகளுக்கு மட்டும் பணி எஞ்சியுள்ளது. 6,45,627 கிலோ மீட்டர் நீள சாலையில், 20,950 கிலோ மீட்டர் நீளத்திற்கு சாலைகள் மற்றும் 7,523 பாலங்களில் 1,974 பாலங்கள் இன்னும் முடிக்கப்படாமல் உள்ளன.
பிரதம மந்திரி கிராம சாலைகள் திட்டம் 2-ல் 50,000 கிலோ மீட்டர் ஊரகச் சாலைக் கட்டமைப்பு மேம்படுத்தப்படுகிறது. மொத்தம் 49,885 கிலோ மீட்டர் நீள சாலையில் 4,240 கிலோ மீட்டர் தூரத்திற்கும் 765 பாலங்களில் 254 பாலங்களும் முடிக்கப்படாமல் உள்ளன. கொரோனா பரவல், ஊரடங்கு, மழை வெள்ளம் உள்ளிட்ட பல்வேறு பிரச்சனைகளால் இந்தப் பணிகள் தாமதமடைந்தன. இந்த ஒப்புதலுக்கு பின்னர் இவை விரைவில் முடிக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772578
வணிகம் மற்றும் தொழில்துறை அமைச்சகம்
நான்கு புதிய பொருட்களுக்கு புவியியல் குறியீடு
தொழில் மற்றும் உள்நாட்டு வர்த்தக மேம்பாட்டுத் துறையின்கீழ், சமீபத்தில் நான்கு புதிய பொருட்கள் புவியியல் குறியீட்டில் பதிவு செய்யப்பட்டுள்ளன.
இவற்றுள் தமிழ்நாட்டில் உள்ள பழனி அருள்மிகு தண்டாயுத சுவாமி திருக்கோவிலில் அபிஷேகத்திற்கு வழங்கப்படும் பஞ்சாமிர்தத்திற்கும் புவியியல் குறியீடு வழங்கப்பட்டுள்ளது.
வாழைப்பழம், வெல்லம், சர்க்கரை, பசுநெய், தேன் மற்றும் ஏலக்காய் உள்ளிட்ட இயற்கை பொருட்களைக் கொண்டு தயாரிக்கப்படும் பஞ்சாமிர்தத்தை பாதுகாப்பதற்கு எந்தவித செயற்கைப் பொருளும் பயன்படுத்தப்படுவதில்லை.
(Visitor Counter : 197
PIB Headquarters
பல நூற்றாண்டுகளாகத் தமிழ்நாடு தொழில் வளர்ச்சியில் சிறந்து விளங்குகிறது : பாதுகாப்பு அமைச்சர் திருமதி.நிர்மலா சீதாராமன்
பல நூற்றாண்டுகளாகத் தொழில் வளர்ச்சியில் தமிழ்நாடு ஆர்வம் காட்டி வருகிறது. உதாரணமாக, தொழில் உறவுகள் மூலம் சோழர்கள் தமிழ்நாட்டுக் கலாச்சாரத்தை உலகம் முழுவதும் கொண்டு சென்றார்கள் என்றும், அந்தக் காலத்தில் பூம்புகார் புகழ்பெற்ற துறைமுகங்களில் ஒன்றாக விளங்கியது என்றும் பாதுகாப்புத்துறை அமைச்சர் திருமதி. நிர்மலா சீதாராமன் தெரிவித்துள்ளார்.
சென்னையில் இன்று  தமிழ்நாடு உலக முதலீட்டாளர்கள் மாநாட்டின் தொடக்க விழாவில் உரையாற்றிய அவர், தற்போது இந்தியத் தொழில்கள் கூட்டமைப்பு  அசோச்சம் போன்ற வர்த்தகச் சபைகள் பலவற்றை நாம் காண்கிறோம். ஆனால், சோழர்கள் காலத்திலே கூட வர்த்தகச் சங்கங்கள் தமிழ்நாட்டில் இருந்துள்ளன என்றார். இது சம்பந்தமாக தாய்லாந்து, கம்போடியா மற்றும் பல நாடுகளில் கல்வெட்டுக்கள் கிடைக்கின்றன என்றும் அவர் தெரிவித்தார்.
உலக அளவில் வணிகம் செய்வது எவ்வாறு என்பது பற்றி மகாகவி சுப்பிரமணிய பாரதியார் கூறியிருப்பது பற்றி அவரது உரையில் குறிப்பிட்டார்.
தற்போதைய சூழல் பற்றி பேசிய அவர், உலகம் முழுவதும் வணிகம் செய்வதற்கு இந்தியா பிரகாசமானதாக இருக்கிறது என்றார். இந்தியாவின் வளர்ச்சி நீடிக்கும் என்று அண்மையில் ஐ.எம்.எஃப். அறிக்கை கூறியிருப்பதை அவர் சுட்டிக்காட்டினார்.
பிரதமர் திரு. நரேந்திர மோடி தலைமையின்கீழ், முறைப்படியான சீர்திருத்தங்கள் துணிவுடன் மேற்கொள்ளப்படுகின்றன என்றும், அவற்றுள் ஒன்று ஜி.எஸ்.டி அமலாக்கம் என்றும் அவர் தெரிவித்தார். இது, இந்தியாவின் மிகப்பெரிய பொருளாதார சீர்திருத்தம் என்றும் அவர் குறிப்பிட்டார். முதலீடு செய்ய விரும்புகின்றவர்களுக்கு இந்தச் சீர்திருத்தங்கள் இந்தியாவை நம்பிக்கைக்குரிய இடமாக மாற்றும் என்றும் அவர் கூறினார்.
பருவநிலை மாற்றம் தொடர்பான நடவடிக்கைகளில் காற்றாலை மற்றும் சூரிய எரிசக்தி மூலம் தமிழ்நாடு மிகப்பெரிய பங்களிப்பை செய்துள்ளது. இத்தகைய நீடிக்கவல்ல நடவடிக்கைக் காரணமாக தமிழ்நாடு மின்மிகை மாநிலமாக விளங்குகிறது என்றும் திருமதி.நிர்மலா சீதாராமன் தெரிவித்தார்.
விண்வெளி சார்ந்த தொழில் கொள்கையைத் தமிழ்நாடு அரசு கொண்டுவந்திருப்பதற்காகப் பாராட்டுத் தெரிவித்த அவர், இந்தத் துறைகளில் முதலீடு செய்ய உலக வர்த்தக சமூகத்திற்கு அழைப்பு விடுத்தார். இதற்கு மத்திய அரசு சாத்தியமான அனைத்து உதவிகளையும் வழங்கும் என்றும் அவர் உறுதி அளித்தார்.
தமிழ்நாடு விண்வெளி மற்றும் பாதுகாப்புத் தொடர்பான கொள்கையை அவர் வெளியிட்டார். முதல் பிரதியை தமிழ்நாடு முதலமைச்சர் திரு.எடப்பாடி கே பழனிச்சாமி பெற்றுக் கொண்டார்.
தமிழ்நாடு துணை முதலமைச்சர் திரு. ஓ.பன்னீர்செல்வம், தொழில்துறை அமைச்சர் திரு.எம்.சி.சம்பத் மற்றும் பல்வேறு நாடுகளைச் சேர்ந்த பிரமுகர்களும் இந்த விழாவில் கலந்து கொண்டனர்.
புவி அறிவியல் அமைச்சகம்
தில்லி-தேசிய தலைநகர் பகுதியில் காற்றின் தரம் மேலும் சிறிதளவு பாதிக்கப்படும்
இந்திய வானியல் துறையின் தேசிய வானிலை முன்னறிவிப்பு மையத்தின் படி:
காற்றின் போக்கு மற்றும் காற்றோட்ட குறியீட்டு முன்னறிவிப்பு
தில்லிக்கான காற்றின் தரம், காற்றோட்டம் மற்றும் வானிலை குறித்த முன்னறிவிப்பு வருமாறு:தில்லி-தேசிய தலைநகர் பகுதிக்கான காற்றின் தரம் நடுத்தரமான அளவில் 2021 ஜூன் 7 அன்று இருக்கும். மிதமானதில் இருந்து மோசமான பிரிவுக்கு காற்றின் தரம் 2021 ஜூன் 8 மற்றும் 2021 ஜூன் 9 அன்று மாறும் என எதிர்பார்க்கப்படுகிறது. பலத்த காற்றின் காரணமாக உள்ளூரில் தூசிப்படலம் எழும்புவதோடு, அருகில் இருக்கும் பகுதிகளிலும் இருந்தும் தூசுப்படலம் வந்தடையலாம்.பலத்த காற்றின் காரணமாக உள்ளூரில் தூசு எழும்புவதோடு, அருகில் இருக்கும் பகுதியில் இருந்தும் தூசு வந்தடையலாம் என்பதால், பிஎம்10 எனும் அளவில் காற்றின் தரம் இருக்கும்.விரிவான முன்னறிவிப்பு பகுப்பாய்வு மற்றும் சரிபார்ப்பை https://ews.tropmet.res.in எனும் தளத்தில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725056
-----
(Visitor Counter : 90
பிரதமர் அலுவலகம்
மேற்குவங்கத்தின் நாடியாவில் ஏற்பட்ட சாலை விபத்தில் உயிரிழந்தவர்களுக்குப் பிரதமரின் தேசிய நிவாரண நிதியிலிருந்து கருணைத் தொகையைப் பிரதமர் அறிவித்துள்ளார்
மேற்கு வங்கத்தின் நாடியாவில் ஏற்பட்ட சாலை விபத்தில் உயிரிழந்தவர்களின் குடும்பத்தினருக்குப் பிரதமரின் தேசிய நிவாரண நிதியிலிருந்து தலா ரூ. 2 லட்சம் கருணைத் தொகையைப் பிரதமர் திரு நரேந்திர மோடி அறிவித்துள்ளார். காயமடைந்தவர்களுக்கு ரூ. 50,000 வழங்கப்படும்.
பிரதமர் அலுவலகம் டுவிட்டர் செய்தியில் கூறியிருப்பதாவது:
"மேற்கு வங்கத்தின் நாடியாவில் ஏற்பட்ட சாலை விபத்தில் உயிரிழந்தவர்களின் குடும்பத்தினருக்குப் பிரதமரின் தேசிய நிவாரண நிதியிலிருந்து தலா ரூ. 2 லட்சம் கருணைத் தொகையைப் பிரதமர் திரு நரேந்திர மோடி அறிவித்துள்ளார். காயமடைந்தவர்களுக்கு ரூ. 50,000 வழங்கப்படும்."
ஊரக வளர்ச்சி அமைச்சகம்
கொவிட்-19 பெருந்தொற்றைக் கட்டுப்படுத்த என்.ஆர்.எல்.எம் கீழ் முகக்கவசங்கள் தயாரிப்பு
தமிழக சுய உதவிக் குழுக்கள் 10 நாளில் 26,01,735 முகக்கவசங்களை தயாரித்துள்ளன
கொவிட்-19 தொற்றைக் கட்டுப்படுத்தும் நடவடிக்கையில், ஊரக மேம்பாட்டு அமைச்சகத்தின் கீழ் செயல்படும் தேசிய ஊரக வாழ்வாதார இயக்கத்தின் 24 மாநிலங்கள், 399 மாவட்டங்களைச் சேர்ந்த சுய உதவிக் குழுக்களின் உறுப்பினர்கள் முகக்கவசங்கள் தயாரிப்பதில் ஈடுபட்டுள்ளனர்.
தமிழகத்தின் 32 மாவட்டங்களைச் சேர்ந்த 1,927 சுய உதவிக் குழுக்களின் 10,780 உறுப்பினர்கள் 10 நாட்களில், 26,01,735 முகக் கவசங்களைத் தயாரித்துள்ளனர். அகில இந்திய அளவில், மொத்தம் 14,522 சுய உதவிக் குழுக்களைச் சேர்ந்த 65,936 உறுப்பினர்கள் இதில் ஈடுபட்டு, 132 லட்சம் முகக்கவசங்களைத் தயாரித்துள்ளனர்.
நுகர்வோர் நலன், உணவு மற்றும் பொது விநியோகம் அமைச்சகம்
பிரதமர் ஏழைகள் நல்வாழ்வு அன்னயோஜனா- II -இன் கீழ் உணவு தானியங்கள் விநியோகம் தொடங்கியது; இதுவரை மாநிலங்கள்/யூனியன் பிரதேசங்கள் மொத்தம் 33.40 லட்சம் மெட்ரிக் டன் உணவு தானியங்களைப் பெற்றுள்ளன.
2020 ஏப்ரல் முதல் ஜூன் வரை பிரதமர் ஏழைகள் நல்வாழ்வு அன்ன யோஜனா திட்டத்தை வெற்றிகரமாக நடைமுறைப்படுத்திய பின்னர், மத்திய அரசு இந்தத் திட்டத்தை ஜூலை முதல் நவம்பர் 2020 வரை மேலும் ஐந்து மாதங்களுக்கு நீட்டித்துள்ளது. தேசிய உணவுப் பாதுகாப்பு சட்டத்தின் கீழ், சுமார் 81 கோடி பயனாளிகள் பலனடைந்து வருகின்றனர். அந்தியோதயா அன்ன யோஜனா திட்டத்தின் கீழ், இலவசமாக 5 கிலோ அரிசி அல்லது கோதுமை வழங்கப்பட்டு வருகிறது. பிரதமர் ஏழைகள் நல்வாழ்வு அன்னயோஜனா- II –இன் கீழ், ஜூலை முதல் நவம்பர் மாதம் வரையிலான ஒதுக்கீடு 200.19 லட்சம் மெட்ரிக் டன்.  , நாடு முழுவதும் மாநிலங்களுக்கு ஏற்கனவே வழங்கப்பட்டுள்ளன. பயனாளிகளுக்கு வழங்குவதற்காக அனுப்பப்பட்டுள்ள இந்தத் தொகுப்பில், 83 சதவீதம் ஜூலை மாதத்திற்கான ஒதுக்கீடாகும்.
பிரதமர் ஏழைகள் நல்வாழ்வு அன்னயோஜனா- II திட்டத்திற்காக கூடுதல் ஒதுக்கீடான 200.19 லட்சம் மெட்ரிக் டன் உணவு தானியத்துடன் 5 மாதத்துக்கு பாதிக்கப்பட்ட பிரிவினருக்கு மத்திய அரசு விநியோகிக்கும் உணவு தானியங்களின் மொத்த அளவு 455 லட்சம் மெட்ரிக் டன் ஆகும். தேசிய உணவு பாதுகாப்பு சட்டம் மற்றும் அந்தியோதயா அன்ன யோஜனா திட்டத்தின் பயனாளிகள் ஒவ்வொருவரும், தங்களுக்கு மானிய விலையில் வழக்கமாக வழங்கப்படும் உணவு தானிய ஒதுக்கீட்டுடன் கூடுதலாக 5 கிலோ கோதுமை அல்லது அரிசி முற்றிலும் இலவசமாகப் பெறுவார்கள்.
இந்திய உணவுக் கழகம் ஏற்கனவே நடப்புப் பருவத்துக்கான கொள்முதல் நடவடிக்கைகளை நிறைவு செய்துள்ளது. கோதுமை மற்றும் அரிசி கொள்முதலில் புதிய சாதனை படைத்துள்ளது. அண்மையில் முடிவடைந்த பயிர் பருவத்தில், மொத்தம் 389.76 லட்சம் மெட்ரிக் டன் கோதுமை, 504.91 லட்சம் மெட்ரிக் டன் அரிசி கொள்முதல் செய்யப்பட்டுள்ளது. பருவமழை இதே நிலை தொடர்ந்தால், வரும் 2020-21 கரீப் பருவமும் சிறப்பாக இருக்கும் என்று எதிர்பார்க்கப்படுகிறது.